Veeprinter

Veeprinter (inglise keeles digital water curtain) on seade, mis tarkvara abil tekitab dünaamilise veekardina, millel võivad ilmuda nii kahe- kui ka kolmemõõtmelised kujundid, olenevalt printeri ehitusskeemist. Kasutades digitaalset veeprinterit, saab printida tähti, sümboleid, pilte ja mustreid, mille vertikaalsed veejoad moodustavad graafilise veeseina. Moodulitel on lisana RGB LED-valgustus, mida saab vastavalt vajadusele kas intervallidena lasta veeseinale või valgustada õigetel ajahetkedel, et luua veekardina graafilistele kujutistele tausta. Digitaalse veeprinteri moodulid on kokkupandavad, sisaldades 32 programmeeritavat düüsi jooksva meetri kohta. Programmeeritud tarkvara on kasutajasõbralik, teisendades info lihtsa klahvivajutusega signaalideks, mis avavad või sulgevad elektroonilised klapid, seega võib printides saada veekardinale 
kuvatavad tähed ja sümbolid. Seda tüüpi digitaalset ja interaktiivset veeprinterit saab ideaalselt kasutada dekoratiivsete täienduste loomiseks kaubanduskeskustes, hotellides, turismitaludes ja mujal avatud ruumis.

Veeprinteri üldised osad 

 Tehases kokku pandud 2- või 3-meetrised moodulid
 Sisaldavad jooksva meetri kohta 32 solenoidklappi
 Arvutitarkvara ja -riistvara printimaks veekardinale soovitud efekte 
 Kaitse- ja juhtpaneel puutetundliku ekraaniga, näitamaks veekardina interaktiivseid võimalusi
 Tarkvara võimaldab lihtsalt muuta tervet süsteemi ka interneti kaudu
 DMX-i abil kontrollitav RGB LED-valgustuse süsteem, kuhu saab signaali saata ka välisest allikast
 Võimalus sensoritega veejuga peatada, et inimesed saaksid selle alt läbi kõndida märjaks saamata
 Võimalus lisada muusikat, et sümbolite printimine toimuks muusika rütmis 
 Veetaseme kontrollsüsteem, mis hoiab vajalikku veetaset, täiendab veevarusid, et korvata vee kadu, mis on tekkinud aurustumise ja voolamise tõttu.

Tööpõhimõte
Veeprinterid on tihti paigutatud ebamugavalt ligipääsetavatesse ja ka kõrgete lagedega kohtadesse. Selleks, et paigaldastööd hõlbustada, on moodulid elementide kõrgemale tõstmiseks varustatud kahe tõstetorniga, millele on lisatud vintsid. Töö käigus tõstetakse kogu montaaž soovitud kõrgusele, kuid üldiselt ei soovitata mooduleid tõsta kõrgemalt kui 4 meetrit. Liiga kõrgele tõstetuna võib hakata veekardina pilt moonduma, kuna vee kiirendust hakkab mõjutama gravitatsioon. Konstruktsiooni tala toestab tõstetorne, mille külge omakorda asetatakse veejaotusmoodulid.

Paak ja pump
Roostevabaterasest paagis asuv pump peab tagama piisava vee vooluhulga veejaotusmoodulitele, et tagada nõuetekohasene surve. Mida kõrgem on rõhk väljalaskedüüsides, seda suurema surve ja pihustusdiameetriga märgid joonistatakse. Samuti on kõrgema rõhu korral veekardin tihedam. Vajaliku surve hõlbustamiseks veejaotusmoodulitele on elektripaneel varustatud sagedusmuunduriga, mis kontrollib pumpa. Sagedusmuunduri abil on lihtne reguleerida (vee) voolukiirust, et surve jõuaks kollektorisse nii, et veekardinale kuvatavad sümbolid oleksid arusaadavad ja et üldse tekiks veekardinasse mingi eristus tavaliselt voolava veejoa asemel. Veemahuti/paagi võib asendada täielikult tavalise basseiniga, mida on ka odavam paigaldada. 
Pump on veeprinteri üks tähtsamaid elemente, seda on soovitatav kasutada ainult ühe antud tootja poolt väljastatuna, mis on ka eelduseks, et kogu süsteem toimiks. Samuti on oluline, et kuskil paikneks eelfilter (roostevaba terasest, perforeeritud lehtedega), mis tagab, et klapid ei määrduks ja neid oleks võimalik pika aja jooksul avada ja sulgeda, ilma et kogu süsteemi kasutusaeg oluliselt lüheneks.

Veetorud
Pumba ja veevarustusmoodulite vahel on vaja ühendada veetorud. On olemas nii sisse- kui tagasilaske toru, et vältida liiga suurt survet kollektoris ajal, mil kõik klapid on suletud.

Veevarustuse moodulid

Veevarustusmoodulitel on kogu süsteemi juures väga oluline osa täita. Veevarustusmoodul koosneb roostevabast terasest jaotustorust nelinurkses sektsioonis, kuhu on puuritud 32 ava jooksva meetri kohta. 
Igasse avasse paigaldatakse solenoidid koos vastavate düüsidega. Need klapid on väga kiire reaktsiooniajaga, kuna interpreteerivad infot hüdrauliliselt vastavalt elektrisignaalile. Nelinurkne jaotustoru on varustatud lineaarsete tuledega, mille sisuks on RGB valgusega LED-lambid.
Lambid on DMX-mooduliga, seega nende ühendamine on lihtne. Veeprinteri veejaotustorusid nii paigaldades võimaldab sinna alati lisamooduleid monteerida seni, kuni on saavutatud soovitud pikkus. Standardi järgi on need moodulid 2- ja 3-meetri pikkused, saavutamaks mis tahes proportsionaalse mõõdu. Seetõttu kujuneb 7-meetrine digitaalne veeprinter kahest 2-meetrisest ja ühest 3-meetrisest moodulist. Moodulid on varustatud iga elektrilise ühenduse jaoks oma märgisega, seega ei ole mingit ohtu, et võiks valesti ühendada.

Düüs
Kasutatavaks materjaliks on messing, düüsi väljalaskeava on umbes 5 mm läbimõõduga. Düüs on ühendatud solenoidklapi külge, mis on ühenduses paagi küljes oleva voolikuga. Solenoidklapi sisse välja lülitamise tulemusel pihustatakse düüsidest vett, mis tekitab mustreid.

Solenoidklapp
Iga düüsi kontrollib solenoidklapp. Solenoidklapi materjaliks on messing, paraku ei saa nii väikest asja teha roostevabast terasest. Ohutuse mõttes tuleb elektromagnetilise klapi mootoriks valida kas AC või DC 12–36 V mootor. Elektromagnetiline klapp töötab tänu juhtprogrammis elektriliste komponentide juhtimisele.

Kaitse- ja juhtpaneelid

Digitaalne veeprinter nagu iga teinegi elektripaigaldis on varustatud põhikaitsme ja juhtpaneeliga. Seal on olemas kõik termomagnetilised lõiked ja diferentsiaalid, kindlustamaks turvaline paigaldus. Juhtpaneel sisaldab pumpa koos sagedusmuunduriga. Lisaks saab paigaldamisele kaasa teise paneeli, mis sisaldab arvutit „kõik ühes“ paneeli tüübil, kus töötab juhtimisseadme tarkvara. See tarkvara on väga kasutajasõbralik ja loogiline. Nagu pildilt näha, on peamine ekraan jagatud neljaks osaks.

 Programmide loend: ühe paigaldusega nii palju erinevaid programme, kui vaid soovime.
 Ajaline programmeerimine: võimaldab süsteemi automaatset ühendamist ja lahtiühendamist.
 Veejugade juhtimine: lihtsalt sisesta kogu tekst, graafika ja heli, mida soovid.
 Värvi valimine: joonisena on lisatud värvipalett RGB LED-valgustuse kuvamiseks. Nii iga värvi ajastamine kui ka üleminekud ühelt värvilt teisele on ise valitavad.

Veeprinteriga seotud patendid
 CN 201174216 Y – 31. detsember 2008 – Digital water curtain apparatus 
 CN 201369144 Y – 23. detsember 2009 – Digital water curtain device  
 CN 201423331 Y – 17. märts 2010 – Image text water curtain  
 CN 101430846 B – 8. detsember 2010 – High density digital water curtain display system 
 CN 201904062 U – 20. juuli 2011 – Digital water curtain device 
 CN 202097066 U – 4. jaanuar 2012 – Water curtain device 
 CN 203520100 U – 2. aprill 2014 – PLC-based 3D digital water curtain system 
 CN 204229173 U – 25. märts 2015 – Water curtain device of water curtain imaging 
 CN 204480638 U – 15. juuli 2015 – Water curtain advertisement machine 
 CN 104808543 A – 29. juuli 2015 – Three-dimensional digital water curtain control method

Viited

Seadmed